Jason Kenney

Jason KENNEY (naskita la 30-an de majo 1968 en Oakville, Ontario) estas kanada politikisto. De 2017 ĝis 2022, li gvidis la Unuiĝintan Konservativan Partion en Alberto kaj, ekde aprilo 2019, estis la 18-a Ĉefministro de Alberto. Li ankaŭ estis membro de la Leĝdona Asembleo de Alberto de 2017 ĝis 2022.

 Politika kariero 
Kenney kreskis en Wilcox, Saskaĉevano. Li ĉeestis la Universitaton St. Michaels kaj poste la romkatolikan privatan lernejon en Wilcox, kies prezidanto estis lia patro. Li poste studis filozofion ĉe la Universitato de San-Francisko, sed ne diplomiĝis.

En 1997, li estis elektita al la Ĉambro de Komunuloj por la Reforma Partio de Kanado kaj estis en la opozicio ĝis 2006. Li verkis paroladojn por Stockwell Day. En 2006, li estis nomumita sekretario de Stephen Harper. En 2007, li estis nomumita Ministro pri Multkultureco kaj Kanada Identeco. En 2008, li fariĝis Ministro pri Enmigrado, Rifuĝintoj kaj Civitaneco. En 2013, li estis Ministro pri Dungado kaj Socia Disvolviĝo. Li ĉeestis la Bilderberg-Konferencon en 2007 kaj 2014. En 2015, li fariĝis Ministro pri Defendo. Post kiam lia partio malvenkis en la ĝenerala elekto de 2015, li eniris la opozicion.

La 18-an de marto 2017, li estis elektita gvidanto de la Progresema Konservativa Partio de Alberto, kiu en julio 2017 kuniĝis kun la Sovaĝroza Partio por formi la Unuiĝintan Konservativan Partion. La 28-an de oktobro 2017, Kenney estis elektita gvidanto de la Unuiĝinta Konservativa Partio.

 Referencoj 

 Eksteraj ligiloj 

 Profilo ĉe Ĉambro de Komunuloj de Kanado

kategorio:Politiko de Alberto
Kategorio:Ĉefministroj de Alberto
Kategorio:Membroj de la Privata Konsilio de la Reĝino (Kanado)
Kategorio:Kanadaj katolikoj